CELEX: 52017PC0900
Language: da
Date: 2017-11-22
Title: Forslag til EUROPA-PARLAMENTETS OG RÅDETS AFGØRELSE om ændring af Europa-Parlamentets og Rådets afgørelse (EU) 2017/344 af 14. december 2016 om anvendelse af margenen til uforudsete udgifter i 2017

EUROPA-KOMMISSIONEN
            Bruxelles, den 22.11.2017
            COM(2017) 900 final
            Forslag til
            EUROPA-PARLAMENTETS OG RÅDETS AFGØRELSE
            om ændring af Europa-Parlamentets og Rådets afgørelse (EU) 2017/344 af 14. december 2016 om anvendelse af margenen til uforudsete udgifter i 2017
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               
                  Den 14. december 2016 traf Europa-Parlamentet og Rådet afgørelse om at tage margenen til uforudsete udgifter i 2017 i anvendelse for at imødekomme behovene som følge af migrations-, flygtninge- og sikkerhedskrisen ved at øge forpligtelsesbevillingerne på Unionens almindelige budget for regnskabsåret 2017 ud over lofterne for udgiftsområde 3 (1 167 mio. EUR) og 4 (730 mio. EUR). 
               
               
                  I afgørelsen fastsættes det desuden, at de anvendte beløb udlignes i 2017, 2018 og 2019. Eftersom der er brug for øget fleksibilitet på budgettet for 2018, foreslår Kommissionen at ændre anvendelsesafgørelsen for 2017 og ændre udligningsmodellen, således at udligningen under udgiftsområde 5 reduceres fra 570 mio. EUR til 318 mio. EUR i 2018 og forhøjes tilsvarende med 252 mio. EUR under udgiftsområde 5 i 2020. Dette ændrer ikke det samlede anvendte og udlignede beløb.
               
            
            
                
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om ændring af Europa-Parlamentets og Rådets afgørelse (EU) 2017/344 af 14. december 2016 om anvendelse af margenen til uforudsete udgifter i 2017
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  1
               , særlig punkt 14, andet afsnit,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I artikel 13 i Rådets forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020
                  2
                fastsættes en margen til uforudsete udgifter på op til 0,03 % af Unionens bruttonationalindkomst.
            
            
               (2)Kommissionen beregnede i henhold til artikel 6 i nævnte forordning det absolutte beløb for margenen til uforudsete udgifter i 2017
                  3
               .
            
            
               (3)Europa-Parlamentet og Rådet tog margenen til uforudsete udgifter i 2017 i anvendelse for at skaffe finansiering ud over lofterne for forpligtelsesbevillinger på 1 906 150 960 EUR, heraf 1 176 030 960 EUR til udgiftsområde 3 (Sikkerhed og medborgerskab).
            
            
               (4)Der er brug for øget fleksibilitet på budgettet for 2018, hvorfor udligningen af den anvendte margen til uforudsete udgifter i 2017 ændres, således at udligningen under udgiftsområde 5 reduceres i 2018 og forhøjes tilsvarende under udgiftsområde 5 i 2020 — 
            
            
            
               VEDTAGET DENNE AFGØRELSE: 
            
         
         
            
               Artikel 1
            
            
            
               I artikel 2 i Europa-Parlamentets og Rådets afgørelse (EU) 2017/344 af 14. december 2016 om anvendelse af margenen til uforudsete udgifter i 2017 foretages følgende ændringer:
            
            
               a)I stk. 1 erstattes "2019" med "2020".
            
            
               b)Litra b) erstattes af følgende:
            
            
               "b) 2018: Udgiftsområde 5 (Administration): 318 000 000 EUR".
            
            
               c)Følgende litra d) tilføjes:
            
            
               "d) 2020: Udgiftsområde 5 (Administration): 252 000 000 EUR".
            
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  
                        EUT C 373 af 20.12.2013, s. 1.
               
               
                  
                     (2)
                  
                        EUT L 347 af 20.12.2013, s. 884.
               
               
                  
                     (3)
                  
                        Meddelelse fra Kommissionen til Rådet og Europa-Parlamentet af 30. juni 2016 om teknisk justering af den finansielle ramme for 2017 på grundlag af udviklingen i BNI (COM(2016) 311).